वॉर्ड 21 के पार्षद चतुर्भुज धनोलिया ने 101 लोगों के ख़िलाफ SC/ST एक्ट के तहत थाटीपुर थाने में FIR दर्ज करायी है. ये लोग इलाके की ख़राब सड़कें और सीवेज की समस्या लेकर पार्षद के पास गए थे. पार्षद चतुर्भुज धनोलिया के घर का घेराव कर प्रदर्शन और नारेबाज़ी की थी. धनोलिया ने समस्याएं सुनने के बजाए प्रदर्शन में शामिल लोगों के ख़िलाफ केस दर्ज करा दिया. अब लोग इसका विरोध कर रहे हैं. 200 से ज़्यादा लोगों ने थाने पर पहुंचकर प्रदर्शन किया.